Source: https://www.muovi.sk/obchodne-podmienky/
Timestamp: 2020-04-08 02:27:29+00:00
Document Index: 17155559

Matched Legal Cases: ['§ 7', '§ 619', '§ 622', '§ 18', '§ 3', '§12']

Obchodné podmienky | Muovi.sk
Tieto VOP upravujú vzťahy medzi zmluvnými stranami kúpnej zmluvy, pričom na jednej strane je DELAMEX, s.r.o., so sídlom Sverepec 4 0 0 017 01 , IČO: 482 4 3 9 81, ako predávajúci (ďalej označený len ako „MUOVI“) a na strane druhej je kupujúci, ktorý môže byť aj spotrebiteľom (ďalej označený len „Zákazník“).
MUOVI zverejňuje zoznam tovarov, ktoré ponúka na predaj Zákazníkovi a umožňuje Zákazníkovi tento tovar objednávať nasledovne:
a) prostredníctvom e-shopu, aplikácie na webovej stránke muovi.sk
b) zaslaním voľne štylizovanej objednávky na elektronickú adresu MUOVI info@muovi.sk(ďalej tiež „elektronická adresa MUOVI“)
Objednávka tovaru prostredníctvom e-shopu sa vykonáva na základe vyplnenia objednávacieho formulára na webstránke www.muovi.sk. Objednanie prostredníctvom formulára je podmienené vyplnením kontaktných údajov, doručovacej adresy prípadne fakturačnej adresy, ak je iná ako doručovacia.
Po doručení objednávky jedným zo spôsobov uvedeným v článku II VOP bude objednávka spracovaná a MUOVI zašle Zákazníkovi na ním uvedenú elektronickú adresu (ďalej len „e-mail“) správu o prijatí objednávky, ktorou potvrdí zaradenie objednávky na spracovanie. Na e-mail budú Zákazníkovi v prípade potreby zasielané všetky ďalšie informácie ohľadom jeho objednávky. Pred potvrdením objednávky MUOVI overí dostupnosť tovaru a aktuálnosť ceny v čase odoslania objednávky Zákazníkom.
Doručenie potvrdzujúceho e-mailu sa považuje za uzatvorenie kúpnej zmluvy na diaľku. MUOVI aj Zákazník sú viazaní objednávkou po uzatvorení kúpnej zmluvy.
a) doručeným poštou na adresu sídla MUOVI
b) e-mailom na elektronickú adresu MUOVI
b) v hotovosti alebo kartou pri osobnom odbere tovaru v prevádzke MUOVI a za podmienok stanovených všeobecnými záväznými právnymi predpismi
c) prevodom na bankový účet MUOVI č. IBAN SK24 8360 5207 0042 0611 2284 vedený v mBank pred dodaním tovaru
Ak Zákazník neuhradí celú kúpnu cenu za tovar, prípadne prepravné spôsobom podľa odseku 1 tohto článku, nie je MUOVI povinný Zákazníkovi tovar vydať, týmto konaním sa MUOVI nedostane do omeškania s dodaním tovaru.
MUOVI zverejňuje aktuálny zoznam tovarov, ktoré ponúka na predaj Zákazníkovi na webovej stránke www.muovi.sk.
MUOVI si vyhradzuje právo kedykoľvek upraviť cenu tovaru uvedenú v e-shope. Zmena ceny tovaru sa nevzťahuje na objednávky pred zmenou ceny, bez ohľadu na to, že ešte nedošlo k dodaniu tovaru.
Prepravu tovaru zabezpečuje MUOVI prostredníctvom kuriérskej služby Geis SK s.r.o., Trňanská 6, 960 01 Zvolen zapísaná v Obchodnom registri Okresného súdu Banská Bystrica, odd.: Sro, vložka č. 2083/S (ďalej len „kuriér“). MUOVI si vyhradzuje právo na prípadnú zmenu spoločnosti zabezpečujúcej prepravu.
Iný spôsob dodania tovaru ako je preprava v zmysle odseku 3 tohto článku a osobného odberu v prevádzke MUOVI je vylúčený napr. zaslanie tovaru poštou a pod..
MUOVI je oprávnený dodať tovar pred dohodnutým termínom dodania tovaru, ak s tým Zákazník súhlasí.
Miesto dodania tovaru je miesto dohodnuté v kúpnej zmluve. Ako miesto dodania tovaru môže byť okrem osobného odberu v prevádzke MUOVI dohodnutá adresa na území Slovenskej republiky a tiež adresa v zahraničí, podmienky dodania do zahraničia sa stanovia v závislosti od konkrétneho prípadu.
MUOVI splní svoju povinnosť dodať tovar tak, že v mieste dodania umožní Zákazníkovi s tovarom nakladať. Zákazník sa zaväzuje pred prebratím tovaru skontrolovať objednaný tovar.
Zákazník je oprávnený tovar neprevziať/odmietnuť ak zistí, že obal tovaru je vážne poškodený a možno predpokladať, že došlo aj k poškodeniu vnútorného obsahu alebo tovar zjavne nezodpovedá predmetu kúpnej zmluvy za podmienky, že uvedie dôvody odmietnutia. Zákazník je tiež povinný bezodkladne informovať MUOVI e-mailom na elektronickú adresu MUOVI. Pokiaľ Zákazník bezdôvodne odmietne prevziať riadne dodaný tovar, je povinný MUOVI uhradiť náklady spojené s doručovaním tovaru.
Zákazník je oprávnený bez uvedenia dôvodu odstúpiť od kúpnej zmluvy do 14 pracovných dní od prevzatia tovaru, ak si MUOVI včas a riadne splnil informačné povinnosti ohľadom odstúpenia (ďalej len „informácie“), pričom táto lehota sa považuje za zachovanú, ak oznámenie o odstúpení od zmluvy bolo odoslané predávajúcemu najneskôr v posledný deň lehoty. Zákazník má právo v rámci tejto lehoty po prevzatí tovar rozbaliť a odskúšať ho obdobným spôsobom ako je obvyklé pri klasickom nákupe v kamennom obchode, a to v rozsahu potrebnom na zistenie povahy, charakteristík a fungovania tovaru. Zákazník je zodpovedný za akékoľvek zníženie hodnoty tovaru. Ak MUOVI poskytol zákazníkovi informácie až dodatočne, najneskôr však do 12 mesiacov od začatia plynutia lehoty na odstúpenie od zmluvy, lehota na odstúpenie od zmluvy uplynie po 14 dňoch odo dňa, keď MUOVI dodatočne splnil informačnú povinnosť. Ak MUOVI neposkytol zákazníkovi informácie ani v dodatočnej lehote, lehota na odstúpenie od zmluvy uplynie po 12 mesiacoch a 14 dňoch odo dňa začatia plynutia lehoty na odstúpenie od zmluvy. Zákazník môže odstúpiť od kúpnej zmluvy, predmetom ktorej je dodanie tovaru, aj pred začatím plynutia lehoty na odstúpenie od zmluvy.
a) zaslaným doporučenou poštou na adresu sídla MUOVI
b) zaslaným e-mailom na elektronickú adresu MUOVI
c) doručeným osobne počas pracovnej doby do sídla MUOVI
O prijatí oznámenia o odstúpení MUOVI upozorní Zákazníka e-mailom do 24 hodín od doručenia tohto oznámenia. Ak Zákazníkovi e-mail potvrdzujúci doručenie oznámenia v tejto dobe nebude zaslaný, je jeho právom telefonicky alebo e-mailom si túto informáciu vyžiadať.
MUOVI týmto zákazníka informuje, že zákazník nie je oprávnený odstúpiť od zmluvy v prípadoch ustanovených v § 7 ods. 6 zákona č. č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v platnom znení, a to najmä, ak ide o tovar zhotovený podľa osobitných požiadaviek Zákazníka alebo tovar určený osobitne pre jedného Zákazníka alebo tovar, ktorý vzhľadom na jeho vlastnosti nemožno vrátiť.
Vzhľadom k tomu, že v prípade odstúpenia sa zmluva od začiatku ruší, vrátia alebo nahradia si MUOVI a Zákazník všetky vzájomne prijaté plnenia, a to najneskôr do 14 dní od doručenia oznámenia o odstúpení spoločnosti MUOVI. Zákazník spolu s vráteným tovarom musí predložiť doklad o kúpe tovaru. Zákazník tovar, pokiaľ je to možné, zašle späť nepoužívaný, nepoškodený a v pôvodnom obale. V prípade, že Zákazník odstúpi od kúpnej zmluvy a doručí MUOVI tovar so zníženou hodnotou, ktorý je používaný alebo poškodený uhradí Zákazník MUOVI náklady, ktoré vznikli v súvislosti s opravou tovaru alebo jeho uvedením do pôvodného stavu.
Zákazník znáša náklady na vrátenie tovaru ak tento tovar plne zodpovedal kvalitatívnym požiadavkám a nebol vadný, inak tieto náklady znáša MUOVI. Zákazník môže požiadať MUOVI o odvoz vráteného tovaru, v takom prípade má MUOVI právo na poplatok za odvoz vo výške prepravného podľa aktuálneho cenníka.
MUOVI je oprávnený odstúpiť od zmluvy, ak Zákazník riadne a včas neuhradí kúpnu cenu alebo ak Zákazník riadne a včas neprevezme dodaný tovar, a to písomným oznámením o odstúpení od zmluvy zaslaným Zákazníkovi e-mailom alebo doporučene poštou.
Reklamáciou sa rozumie uplatnenie práva vyplývajúceho zo zodpovednosti za vady tovaru. MUOVI zodpovedá za vady tovaru v zmysle príslušných ustanovení právnych predpisov najmä § 619 a nasl. Občianskeho zákonníka (zodpovednosť za vady predanej veci). Zákazník má práva vyplývajúce zo zodpovednosti za vady v zmysle príslušných ustanovení právnych predpisov najmä § 622 a nasl. Občianskeho zákonníka.
MUOVI nezodpovedá za tie vady tovaru, ktoré boli spôsobené opotrebením tovaru v dôsledku jeho obvyklého užívania, neprimeraného užívania, nevhodného ošetrovania, vplyvu poveternostných podmienok alebo úmyselného poškodenia. MUOVI tiež nezodpovedá za vady tovaru, na ktoré Zákazníka upozornil pred uzatvorením kúpnej zmluvy.
MUOVI nezodpovedá za miernu stratu objemu MUOVI vakov. MUOVI vak je plnený polystyrénom a jeho objem sa stráca obvyklým užívaním. MUOVI tiež nezodpovedá za dlhodobé udržanie farby látky MUOVI vakov, farba látky sa môže meniť najmä vplyvom slnečného žiarenia, UV žiarenia alebo za prítomnosti rôznych chemikálií.
Reklamáciu si musí Zákazník uplatniť u MUOVI oznámením o vadách tovaru zaslaným doporučenou poštou na adresu sídla MUOVI, zaslaným e-mailom na elektronickú adresu MUOVI alebo osobne doručeným počas pracovnej doby do sídla MUOVI. MUOVI je povinný vybaviť reklamáciu v zmysle príslušných ustanovení právnych predpisov najmä § 18 a nasl. zákona č. 250/2007 Z.z. o ochrane spotrebiteľa v platnom znení.
MUOVI je povinný vybaviť reklamáciu jedným z nasledujúcich spôsobov:
Záručná doba na MUOVI vaky je 24 mesiacov a začína plynúť od prevzatia tovaru Zákazníkom. V prípade Rozšírenej záruky sa záručná doba predlžuje na dobu, ktorá bola nákupom Rozšírenej záruky deklarovaná. Ak ide o MUOVI vak už použitý, záručná doba je 12 mesiacov.
Zákazník má právo obrátiť sa na MUOVI so žiadosťou o nápravu (e-mailom na info@muovi.sk), ak nie je spokojný so spôsobom, ktorým MUOVI vybavil jeho reklamáciu alebo ak sa domnieva, že MUOVI porušil jeho práva. Ak MUOVI odpovie na túto žiadosť zamietavo alebo na ňu neodpovie do 30 dní od jej odoslania, Zákazník má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS. Subjektami sú orgány a oprávnené právnické osoby podľa § 3 zákona 391/2015 Z.z. Návrh môže Zákazník podať spôsobom určeným podľa §12 Zákona 391/2015 Z.z.
https://ec.europa.eu/commission/index_sk.
Tieto VOP sú platné a účinné od 25.5.2019 a rušia predchádzajúce znenia VOP.
MUOVI si vyhradzuje právo zmeniť VOP bez predchádzajúceho upozornenia.
Právne vzťahy MUOVI so Zákazníkom výslovne neupravené týmito VOP sa riadia príslušnými ustanoveniami zákona č. 40/1964 Zb., Občiansky zákonník, ako aj súvisiacimi predpismi.
Právne vzťahy MUOVI so Zákazníkom, ktorý je podnikateľ, výslovne neupravené týmito VOP ani zmluvou medzi MUOVI a Zákazníkom sa riadia príslušnými ustanoveniami zák. č 513/1991 Zb., Obchodného zákonníka v znení neskorších predpisov, ako aj súvisiacimi predpismi. V prípade akýchkoľvek rozdielov medzi VOP a individuálnou zmluvou, má prednosť text zmluvy.
Vzťahy a prípadné spory budú riešené výlučne podľa platného práva Slovenskej republiky a budú riešené súdmi Slovenskej republiky. Zákazník a MUOVI sa zaväzujú riešiť spory týkajúce sa predmetu Zmluvy prednostne vždy mimosúdne, dohodou Zmluvných strán.
V Sverepec, 25.5.2019